શાપર વેરાવળમાં પારડી ઔદ્યોગિક વસાહતમાં રહેતા અમન કિશોરભાઇ બકરાણીયા નામના તરુણે શુક્રવારે શાળાએથી પરત ફરીને ઘરમાં કોઇ હાજર ન હતુ ત્યારે ચુંદડી વડે ગળાફાંસો ખાઇ લેતા તેનું મૃત્યુ નિપજયું હતું. મૃતક અમન ધો.૧૦માં અભ્યાસ કરતો હતો. બે ભાઇ અને બે બહેનોમાં સૌથી નાના અમન પિતા શાપર વેરાવળમાં મજુર કામ કરીને પરિવારજનું ગુજરાન ચલાવતા હોવાનું જાણવા મળ્યું છે. કીશોરે આત્મહત્યા વ્હોરી લેતા તેના મૃતદેહને પોસ્ટમોર્ટમ અર્થે કોટડાસાંગાણી હોસ્પિટલમાં ખસેડવામાં આવ્યો છે. પોલીસ દ્વારા અમને ભણતરના ભારના કારણે આપઘાત કરી લીધો કે બીજુ કાંઇ કારણભુત છે તે અંગે તપાસ શરૂ કરી છે.